《九月廿三日江行回望乡国不胜悲恋》
明代·殷奎

敢废君臣义，难忘子母恩。驱驰劳岂惮，定省礼须存。

谁附崇儒选，才同谪宦论。转蓬江海迥，洒泪望吴门。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。